[{"text_idx": "#000000", "text": "Fideo: Beth yw problemau what3words?"}, {"text_idx": "#000002", "text": "Mae cwmni nid-er-elw-yn-anfwriadol what3words wedi bod yn prynu slotiau hysbysebu eto. Mae tipyn o sylw wedi bod yn y wasg hefyd, sydd yn dueddol o beidio herio ac yn lle hyrwyddo\u2019n ddi-gwestiwn."}, {"text_idx": "#000004", "text": "Un problem yn enwedig o safbwynt ti\u0302m Mapio Cymru yw\u2019r diffyg trwyddedu agored o\u2019r data a meddalwedd, fel y soniwyd yn y fideo \u2013 ac fel canlyniad, y diffyg adolygiad gan gydweithwyr o\u2019r system."}, {"text_idx": "#000005", "text": "Mae\u2019r dryswch ynghlwm a\u0302 newid o un system iaith i\u2019r llall yn achos pryder i ni hefyd."}, {"text_idx": "#000006", "text": "Gweler hefyd: Achubwyr yn cwestiynu defnydd o what3words mewn argyfwng (BBC, Saesneg)"}, {"text_idx": "#000009", "text": "Yn fras dyma raglen y fideo yn o\u0302l codau amser \u2013 gydag ambell i ddolen berthnasol:"}, {"text_idx": "#000010", "text": "0:00 Cyflwyniad i brosiect Mapio Cymru ac OpenStreetMap\n18:00 Map o leoliadau Eisteddfod Genedlaethol\n25:00 Cyflwyniad i\u2019n defnydd o Wikidata\n32:00 Helpwch gyflawni\u2019r rhestr o adeiliadau rhestredig Gradd I yng Nghymru (dal angen help ar y rhestr pli\u0302s!)\n46:35 Sgwrs gyffredinol: am enwau caeau, lle i roi enwau, a phwysigrwydd dosbarthu enwau dan drwyddedau rhydd ar gyfer y dyfodol"}, {"text_idx": "#000011", "text": "Diolch o galon i Eisteddfod AmGen a\u2019r Lle Hanes am y croeso, ac wrth gwrs i bawb a gymerodd rhan yn y gweithdy!"}, {"text_idx": "#000015", "text": "Dyma gyflwyniad i brosiect Mapio Cymru sydd yn creu map o Gymru gydag enwau llefydd yn Gymraeg."}, {"text_idx": "#000016", "text": "Yn ystod y sesiwn bydd cyfleoedd i chwarae gyda\u2019r map, darganfod enwau a lleoliadau, ac i gyfrannu gwybodaeth at y genhedlaeth nesaf o apiau mapiau Cymraeg."}, {"text_idx": "#000017", "text": "Mae\u2019r gwaith yn berthnasol i addysg, hamdden, gwaith, treftadaeth a\u2019r gymuned \u2013 a hanes."}, {"text_idx": "#000018", "text": "Bydd y trefnwyr yn disgrifio sut mae\u2019r prosiect yn manteisio ar adnoddau agored a rhydd ar y we megis OpenStreetMap a Wicipedia/Wikidata, a\u2019r hyn rydych chi\u2019n gallu gwneud i gymryd rhan yn yr hwyl."}, {"text_idx": "#000020", "text": "dydd Iau 5ed Awst 2021"}, {"text_idx": "#000023", "text": "Mae ein ti\u0302m Mapio Cymru wedi bod yn gweithio yn di-dor ar wella\u2019r nifer o enwau Cymraeg sydd ar-lein ers ein cychwyn cyntaf yn 2017 dan nawdd prosiect Llywodraeth Cymru Cymraeg 2050, a nawr rydym yn hapus iawn i gyhoeddi y byddwn ni yn cydweithio gyda\u2019r Llyfrgell Genedlaethol eleni ar agweddau newydd o\u2019r gwaith."}, {"text_idx": "#000024", "text": "Gan y Llyfrgell Genedlaethol dipyn o brofiad o dorfoli prosiectau, a rhwng nawr ac Ebrill 2022 byddwn yn gobeithio torfoli nifer o agweddau o\u2019r gwaith:"}, {"text_idx": "#000025", "text": "sicrhau bod eitemau Wikidata a\u0302 data enwau lleoedd safonol Comisiynydd y Gymraeg yr un peth ac os felly eu dangos ar Open StreetMap Cymru (OSM Cymru)"}, {"text_idx": "#000026", "text": "Cynnal digwyddiadau cyhoeddus Wikidata-OSM Cymru,e.e."}, {"text_idx": "#000027", "text": "Wici\u2019r Holl Ddaear, golygathonau mewn ysgolion (dewch i gyswllt os am wahodd ni draw!) a chasglu clipiau sain o enwau lleol"}, {"text_idx": "#000028", "text": "Yn ogystal a\u0302 thorfoli\u2019r prosiect, byddwn hefyd yn defnyddio Wikidata i storio a rhannu gwybodaeth Gymraeg. Mae Wikidata yn chwaer-brosiect i Wikipedia, a byddwn yn manteisio ar y cyfoeth o ddata Cymraeg sydd eisoes yn y set ddata enfawr yma i wella ar y map o ran y data craidd sydd gennym ar flaenau ein bysedd. Yn ogystal a\u0302 defnyddio\u2019r Wikidata presennol rydym yn bwriadu ychwanegu rhwng 5,000 a 10,000 o gofnodion data newydd gyda labeli Cymraeg, ar gyfer pethau fel bryniau, mynyddoedd, llynnoedd a gwasanaethau cyhoeddus a sicrhau bod y rhain yn cael eu harddangos ar y map Cymraeg ar OSM. Bydd Menter Iaith Mo\u0301n yn arwain ar cyfres o digwyddiadau mewn ysgolion i gwella cynnwys Wicipedia Cymraeg am lleoedd lleol"}, {"text_idx": "#000029", "text": "Trwy wneud cysylltiadau rhwng prosiectau Wici ac OSM gallwn helpu i adeiladu map Cymraeg cyfoethocach, gyda mwy o ddata a mwy o ffyrdd i ddefnyddwyr archwilio\u2019r data hwnnw yn Gymraeg."}, {"text_idx": "#000030", "text": "Gobeithiwn y bydd y prosiect hwn yn darparu fframwaith i ddatblygwyr a sefydliadau sydd am adeiladu gwasanaethau mapio digidol yn yr iaith Gymraeg."}, {"text_idx": "#000031", "text": "Yn ogystal, erbyn diwedd y prosiect eleni, symudwn ymhell i\u2019r dyfodol ac i awyr las y cysyniad o boblogi SatNav, fel oedd yn denu tipyn o sylw yn ystod ein blwyddyn cyntaf."}, {"text_idx": "#000032", "text": "Pa fath o gamau ychwanegol sydd eu hangen er mwyn i gwmni allanol ychwanegu\u2019r Gymraeg at yr ieithoedd cefnogir gan SatNav?"}, {"text_idx": "#000033", "text": "Mae Mapio Cymru, fel OpenStreetMap ei hun, yn ei hanfod yn brosiect cymunedol ble mae pobl o wahanol ardaloedd yn cydweithio ar ; sydd yn ei tro yn bwydo ein map Cymraeg ni felly os oes chwant gyda chi wybod mwy neu weithio ar agwedd arall o\u2019r gwaith o ychwanegu at yr enwau Cymraeg sydd yn bodoli ar-lein \u2013 ac felly sy\u2019n diogelu ein hanes a\u2019n diwylliant ac yn wir ein hetifeddiaeth \u2013 yna dewch i gyswllt ar bob cyfrif:"}, {"text_idx": "#000034", "text": "ar yr hashnod #mapioCymru ar y cyfryngau cymdeithasol, neu drwy ebost "}, {"text_idx": "#000035", "text": "Mae Mapio Cymru bellach yn llwytho\u2019n gyflymach. Dyma beth wnaethon ni i gyflymu\u2019r gweinydd"}, {"text_idx": "#000036", "text": "2 Sylw ar Mae Mapio Cymru bellach yn llwytho\u2019n gyflymach. Dyma beth wnaethon ni i gyflymu\u2019r gweinydd"}, {"text_idx": "#000037", "text": "Rydyn ni\u2019n adeiladu map cyhoeddus agored o Gymru gyda\u2019r holl enwau yn Gymraeg. Mae\u2019r map bellach yn llwytho\u2019n gyflymach i chi oherwydd gwaith diweddar."}, {"text_idx": "#000038", "text": "Dyma beth wnaethon ni i wella cyflymder llwytho\u2019r map."}, {"text_idx": "#000039", "text": "Pan rydych chi\u2019n llwytho\u2019r map, rydych chi\u2019n gweld grid o deiliau. Mae pob un yn ffeil delwedd sgwa\u0302r, fel hwn:"}, {"text_idx": "#000040", "text": "Dyma ddarn bach o Dyddewi ar lefel chwyddo 17."}, {"text_idx": "#000041", "text": "Mae\u2019r delweddau teil yn cael eu rendro o ddata map o fewn OpenStreetMap, sydd yn cael eu cadw fel pwyntiau, llwybrau, a pherthnasau. Yn ogystal a\u0302\u2019r data, mae\u2019r pentwr meddalwedd a ddatblygwyd gan brosiect OpenStreetMap wedi ei drwyddedu\u2019n rhydd."}, {"text_idx": "#000042", "text": "Wrth fynd ati i ddangos map cyfredol i ddefnyddiwr, trawsnewid data i ddelweddau yw\u2019r darn o\u2019r gwaith sydd yn cymryd y rhan fwyaf o amser. Fel arfer mae hyn yn digwydd tra bod y defnyddiwr yn llwytho\u2019r map, mae\u2019r gweinydd yn cynhyrchu a darparu\u2019r delweddau, ac yn eu cadw mewn storfa hefyd."}, {"text_idx": "#000043", "text": "Pe tasai\u2019r map yn orffenedig a therfynol byddai hynny\u2019n help. Gallen ni sicrhau bod yr holl ddelweddau teil ar y gweinydd, wedi eu rendro a chadw, a darparu nhw bob tro. Ond nid yw hynny\u2019n opsiwn ar gyfer y map cyfan am gwpl o resymau."}, {"text_idx": "#000044", "text": "Ar hyn o bryd mae map Mapio Cymru yn cael ei ddiweddaru unwaith bob nos tra bod y mwyafrif ohonom yn cysgu, ac mae capasiti\u2019r gweinydd yn dueddol o fod yn uwch. Mae angen y diweddariadau achos mae nodweddion map daearyddol ac enwau yn newid yn aml, bob tro mae rhywun yn golygu OpenStreetMap. Fel arfer mae hyn yn welliant i\u2019r map, e.e. rhywun yn ychwanegu enw i nodwedd. Mae\u2019r elfennau data agored yn cael ei ddiwygio\u2019n gyson, fel Wicipedia y maes mapio. Mae\u2019r golygiad yn gallu bod yn ymateb i rywbeth sy\u2019n newid yn y byd corfforol, e.e. caffi yn newid ei enw, neu orsaf dre\u0302n hyfryd newydd sbon...!"}, {"text_idx": "#000045", "text": "Felly nid oes modd i ni gadw\u2019r map mewn aspig, mae\u2019n newid trwy amser."}, {"text_idx": "#000046", "text": "Mae rhwystr arall i\u2019r syniad o rendro a chadw\u2019r holl fap i gyflymu llwytho. Mae set gwahanol o deiliau ar bob lefel chwyddo. Ar y lefelau mwyaf pell mae\u2019n bosib cadw\u2019r holl ddelweddau. Ond ar lefelau chwyddo agosach, mae\u2019r nifer o deiliau\u2019n tyfu\u2019n esbonyddol. Yn fuan mae angen llwythi o amser a le storio, sydd yn fwy nag sydd gyda ni."}, {"text_idx": "#000047", "text": "Er enghraifft oedd Cymru gyfan ar lefel chwyddo 17 yn cymryd ychydig dros saith awr i\u2019w rendro dros nos. Mae hynny\u2019n ormod o amser."}, {"text_idx": "#000049", "text": "Beth yw\u2019r ardaloedd map o \u2018ddiddordeb\u2019 neu \u2018berthnasedd\u2019, a sut ydyn ni\u2019n gallu bod yn fwy fanwl pendant am hyn?"}, {"text_idx": "#000050", "text": "I ddechrau, roedd gennym ragdybiaeth y byddai\u2019r ardaloedd a\u0302 phoblogaeth wasgaredig yn cael eu hymweld ar y map yn llai aml nag ardaloedd poblog iawn. Un dull fyddai rendro ardaloedd uwchlaw trothwy dwysedd poblogaeth penodol."}, {"text_idx": "#000051", "text": "Yna sylweddolais fod datrysiad arall yn llawer mwy parod i fynd, a hyd yn oed yn well. Gallem gyfeirio at geisiadau porwr agregedig am deiliau i weld pa rannau o\u2019n map yr ymwelwyd a\u0302 hwy fwyaf. Mae hyn yn caniata\u0301u i ni edrych ar boblogrwydd hanesyddol ardaloedd hyd at lefel teiliau unigol. Roedd hwn yn ddata a oedd gennym eisoes, o fewn logiau gweinydd."}, {"text_idx": "#000053", "text": "Map gwres o flwyddyn o ymweliadau ar bob lefel chwyddo."}, {"text_idx": "#000054", "text": "Mae\u2019n ymddangos bod yr ardaloedd poblogaidd yn cyfateb i ddwysedd y boblogaeth. Efallai y bydd perthynas hefyd a\u0302 nifer a/neu ganran y siaradwyr Cymraeg mewn gwahanol ardaloedd, sydd ar gael o ddata\u2019r Cyfrifiad."}, {"text_idx": "#000055", "text": "Dw i wedi cyfarwyddo\u2019r gweinydd i rendro\u2019r teiliau a\u2019u storio. Rydym wedi dewis yr ardaloedd hyn:"}, {"text_idx": "#000056", "text": "Mae lefelau chwyddo 3 i 16 bellach wedi\u2019u rendro\u2019n llwyr."}, {"text_idx": "#000057", "text": "Mae lefelau chwyddo 17 a 18 bellach wedi\u2019u rendro\u2019n rhannol."}, {"text_idx": "#000058", "text": "Nawr mae\u2019r gweinydd yn rendro\u2019r ardaloedd hyn yn awtomatig bob nos, yn syth ar o\u0302l mewnforio\u2019r data cyfoes."}, {"text_idx": "#000059", "text": "Roedd y gwahaniaeth yn amlwg iawn pan wnes i lwytho\u2019r wefan cyn ac ar o\u0302l y newid. Cyn hyn, roeddwn i wedi codi cywilydd braidd am yr ardaloedd gwag enfawr a rhewi cyson y map, tra bod y gweinydd yn baglu ymlaen. Dw i ddim yn cael y profiad hynny bellach \u2013 o leiaf am y tro!"}, {"text_idx": "#000063", "text": "Wrth i ni ennill mwy o ddiddordeb a defnyddwyr ar gyfer y map dw i\u2019n disgwyl y bydd yn rhaid i mi ymweld a\u0302 hyn eto. Mae eich cyfraniadau at gostau prosiect bob amser yn ddefnyddiol."}, {"text_idx": "#000064", "text": "Sut i chwarae gyda data map: canllaw cam-wrth-gam i Overpass ac OpenStreetMap"}, {"text_idx": "#000065", "text": "1 Sylw ar Sut i chwarae gyda data map: canllaw cam-wrth-gam i Overpass ac OpenStreetMap"}, {"text_idx": "#000066", "text": "Map: llefydd yng Nghymru sy\u2019n cynnwys \u2018llan\u2019 yn eu henwau"}, {"text_idx": "#000067", "text": "Hoffech chi ddod o hyd i gestyll, afonydd, blychau post, neu ffyrdd seiclo yng Nghymru ar fap?"}, {"text_idx": "#000068", "text": "Beth am archwilio enwau llefydd Cymraeg yn eich ardal?"}, {"text_idx": "#000069", "text": "Beth am gael nodweddion eraill o Gymru a thu hwnt, fel data agored o fap?"}, {"text_idx": "#000070", "text": "Bydd yr eitem blog hon yn dangos i chi sut i gael data agored o OpenStreetMap, gyda phwyslais arbennig ar ddata Cymraeg."}, {"text_idx": "#000071", "text": "Y bwriad yw i gael cyflwyniad hwyl, nid adnodd gwbl gynhwysfawr. Nid oes angen profiad o flaen llaw."}, {"text_idx": "#000073", "text": "Mae croeso i chi neidio dros yr adran hon os ydych chi eisiau mynd i\u2019r darn ymarferol yn syth."}, {"text_idx": "#000074", "text": "Mae OpenStreetMap yn fap byd-eang sydd wedi ei adeiladu gan filoedd o bobl. Mae\u2019n defnyddio dulliau wici-aidd i fapio \u2013 mae unrhyw un yn gallu golygu ac ailddefnyddio\u2019r cynnwys. Mae\u2019n ddata agored ac rydych chi\u2019n gallu eu defnyddio yn eich dysgu, gwaith, a hamdden."}, {"text_idx": "#000076", "text": "Mae\u2019n annibynnol o ddarparwyr mapio perchnogol, sydd yn rhoi rhyddid i chi weithio gyda\u2019r data yn eich prosiectau chi."}, {"text_idx": "#000077", "text": "Mae\u2019r feddalwedd sy\u2019n gyrru\u2019r cyfan yn god agored sy\u2019n parchu rhyddid. Fel prosiect Mapio Cymru rydyn ni wedi adeiladu map i arddangos enwau Cymraeg am nodweddion fel llefydd, heolydd, afonydd, ac ati."}, {"text_idx": "#000078", "text": "Sut i weithredu ymholiad Overpass"}, {"text_idx": "#000080", "text": "Mae\u2019r sgri\u0302n yn cael ei rhannu rhwng panel golygydd a phanel gweld map/data. Nawr dilynwch y camau:"}, {"text_idx": "#000081", "text": "Ysgrifennwch (neu ludwch!) ymholiad i mewn i\u2019r golygydd.\nBydd y canlyniadau yn ymddangos y panel data.\nO fewn y panel data rydych chi\u2019n gallu dethol tab Map neu\u2019r tab Data."}, {"text_idx": "#000083", "text": "Dyma ymholiad syml rydych chi\u2019n gallu defnyddio. Yn gyntaf llusgwch y map a chwyddo i mewn nes bod e\u2019n dangos yr ardal rydych chi eisiau ymchwilio, e.e. darn o Gymru. Wedyn dilynwch y camau uchod gyda\u2019r ymholiad hwn:"}, {"text_idx": "#000084", "text": "Dyna ni, dylech chi nawr weld trefi fel pwyntiau ar yr ardal o\u2019r map a ddetholwyd. Llongyfarchiadau ar gyflawni\u2019ch ymholiad Overpass cyntaf!"}, {"text_idx": "#000085", "text": "Detholwch y tab Data yn y panel data i weld y data. XML ydy fformat diofyn y data."}, {"text_idx": "#000086", "text": "Dyma ddarn o\u2019r data XML rydych chi\u2019n gweld am ganlyniadau\u2019r ymholiad uchod, am ddwy dref."}, {"text_idx": "#000087", "text": "Fel rydych chi\u2019n gweld, mae\u2019r tag name:cy yn darparu enw\u2019r dref yn Gymraeg. Mae tagiau tebyg mewn ieithoedd eraill. Mae hefyd tag o\u2019r enw name heb god iaith, dyma ddiffiniad yr allwedd name."}, {"text_idx": "#000088", "text": "Yn gyffredinol bydd name:cy yn darparu\u2019r enw Cymraeg am unrhyw beth ar y map \u2013 pe bai ar gael yn y gronfa ddata."}, {"text_idx": "#000089", "text": "Bydd y data eraill yn yr enghreifftiau uchod yn eithaf hunan-esboniadol, a chynnwys hydred (longitude), lledred (latitude), cod eitem Wiciddata, a phethau eraill."}, {"text_idx": "#000090", "text": "Nodwch fod OpenStreetMap wastad yn waith anghyflawn. Byddech chi\u2019n gweld data eithaf data am sawl ymholiad ond bydd eraill yn dangos bylchau. (Rydych chi\u2019n gallu golygu/ychwanegu enwau llefydd i\u2019r map, a nodweddion eraill a\u2019i tagiau.)"}, {"text_idx": "#000092", "text": "O fewn Overpass Turbo mae\u2019n debyg taw prif fap OpenStreetMap fyddech chi\u2019n gweld. Mae hynny\u2019n iawn ond ni fydd e\u2019n ymddangos pob enw yn Gymraeg."}, {"text_idx": "#000093", "text": "Rydych chi\u2019n gallu newid e i weinydd Mapio Cymru, fel hyn:"}, {"text_idx": "#000095", "text": "Noder, pan gliciwch ar unrhyw bin ar y map bydd dolenni\u2019n dal i fynd i\u2019r prif OpenStreetMap."}, {"text_idx": "#000096", "text": "Ffermydd, dinasoedd, a llefydd eraill"}, {"text_idx": "#000097", "text": "Rydych chi\u2019n gallu golygu\u2019r ymholiad uchod:"}, {"text_idx": "#000098", "text": "Sylwch ar y gwahaniaeth rhwng yr ymholiad hwn a\u2019r un flaenorol. Fel arall defnyddiwch un o\u2019r gwerthoedd posibl am place. Er enghraifft gallech chi ddefnyddio \u201cvillage\u201d, \u201ccity\u201d, \u201cisland\u201d ac ati."}, {"text_idx": "#000099", "text": "Os mae\u2019ch ymholiad yn cyfeirio at bbox (blwch terfyn, neu bounding box) bydd yr ymholiad yn rhedeg ar y map gweledol, y darn o\u2019r map rydych chi wedi dethol.\nRydych chi hefyd yn gallu lleihau lled y map: llusgwch ei ffin i leihau\u2019r maint, a chynyddu maint y golygydd.\nOs mae\u2019n ymholiad yn cynnwys llawer o ganlyniadau, mae\u2019n bosib bydd gormod o ddata i blotio ar y map Overpass Turbo yn eich porwr. Ceisiwch chwyddo i mewn i leihau maint eich blwch terfyn."}, {"text_idx": "#000100", "text": "Does dim ots faint rydych chi\u2019n symud y blwch terfyn ni fydd hi\u2019n bosib i gael Cymru gyfan, a Chymru\u2019n unig. Mae\u2019n rhaid newid ein hymholiad."}, {"text_idx": "#000101", "text": "Y tro hwn, cliciwch y botwm Wizard a theipiwch \u2018towns in Wales\u2019 a chliciwch Build Query. Pan redais i e awgrymodd \u2018town in Wales\u2019 ac wedyn ces i\u2019r ymholiad isod, a bydd eich un chi yn debyg neu\u2019r un peth."}, {"text_idx": "#000102", "text": "Ble bo hynny\u2019n bosibl bydd y dewin yma yn cymryd y Saesneg rydych chi\u2019n teipio a darparu ymholiad mewn iaith ymholi Overpass. Hyd y gwn i mae Wizard ond ar gael yn Saesneg ar y foment."}, {"text_idx": "#000103", "text": "Mae searchArea uchod yn newidyn sy\u2019n cynnwys ein hardal geo-cod am Gymru. Mae\u2019n cael ei osod yn ystod yr ymholiad. Does dim rhaid galw fe\u2019n searchArea, mae modd i ni alw fe\u2019n unrhyw beth (e.e. ardalChwilio neu ardalCymru) \u2013 cyn belled nad oes gwrthdaro gyda thermau a gedwir yn o\u0302l."}, {"text_idx": "#000104", "text": "Mae\u2019r ymholiad uchod yn cynnwys sylwadau sydd ddim yn cael effaith ar yr ymholiad. Ceir dwy ffordd:"}, {"text_idx": "#000105", "text": "Yn ogystal a\u0302 Llanelwy bydd hwn yn dychwelyd Rhosllannerchrugog yn y canlyniadau \u2013 ac yn y blaen. Mae\u2019n chwiliad yn sensitif i lythrennau bras/bach."}, {"text_idx": "#000107", "text": "Dyma chwiliad sy\u2019n cynnwys tagiau name a name:cy er mwyn cael map cynhwysfawr \u2013 sy\u2019n cynnwys llefydd sydd ddim o fewn name:cy eto ac enwau fel Llanandras a Llanllieni (diolch am eich holl ymatebion Twitter!)."}, {"text_idx": "#000108", "text": "Bydd hwn yn rhoi holl lefydd Cymru gyda Llan yn yr enw. Mae\u2019n rhoi data yn unig \u2013 o fewn Overpass Turbo bydd y tab map yn wag. Rydych chi\u2019n gallu defnyddio\u2019r canlyniadau data CSV mewn prosiect, e.e. mewn taenlen."}, {"text_idx": "#000109", "text": "Rydych chi\u2019n gallu newid un o\u2019r uchod gyda \u2018Aber\u2019, \u2018Caer\u2019, \u2018Tre\u2019, ac ati."}, {"text_idx": "#000110", "text": "Rhowch gais ar yr ymholiad hwn."}, {"text_idx": "#000111", "text": "Mae hyn yn iawn ond beth am y cestyll yng Nghymru yn unig? Defnyddiwch hwn:"}, {"text_idx": "#000112", "text": "Dyma rai eraill i\u2019w defnyddio. Ym mhob achos dylech chi ddisodli\u2019r tri datganiad uchod i ofyn am nodau, ffyrdd, a pherthnasau (nodes, ways a relations) yn y chwiliad. Fe wnawn ni edrych at ddiffiniadau o rein mewn ychydig..."}, {"text_idx": "#000113", "text": "Mae miliynau o ymholiadau Overpass yn bosib."}, {"text_idx": "#000114", "text": "Gallech chi chwarae o gwmpas gydag ymholiadau syml heb ddealltwriaeth gynhwysfawr o OpenStreetMap. Gall y dewin helpu."}, {"text_idx": "#000115", "text": "Maes o law byddech chi siw\u0302r o fod eisiau mwy o gyd-destun i helpu ysgrifennu ymholiad arbennig ar gyfer eich diddordeb eich hunain. Bydd y darn isod o\u2019r ddogfennaeth ar elfennau yn cynnwys diffiniadau pwysig i\u2019ch helpu:"}, {"text_idx": "#000116", "text": "Elfennau yw hanfodion sylfaenol OpenStreetMap a\u2019i fodel data cysyniadol o\u2019r byd corfforol. Dyma nhw:"}, {"text_idx": "#000117", "text": "nodau [nodes] (sydd yn diffinio pwyntiau mewn gofod)\nllwybrau [ways] (yn diffinio nodweddion llinellog a ffiniau ardaloedd)\nperthnasau [relations] (sydd weithiau yn cael eu defnyddio i esbonio sut mae elfennau eraill yn gweithio gyda\u2019i gilydd)"}, {"text_idx": "#000118", "text": "Mae\u2019r cyfan uchod yn gallu cynnwys un neu fwy o dagiau perthnasol (sydd yn disgrifio ystyr unrhyw elfen benodol)."}, {"text_idx": "#000121", "text": "Mae ymholiad syml hwn yn dangos un perthynas \u2013 darn gogleddol Llwybr Arfordir Cymru."}, {"text_idx": "#000122", "text": "Mae hwn yn dod o enghreifftiau Overpass API. Mae\u2019n debyg y bydd rhaid i chi chwyddo mewn i flwch terfyn."}, {"text_idx": "#000123", "text": "Adeiladau petryal sydd yn dalach nag y maen nhw yn eang"}, {"text_idx": "#000124", "text": "Mae\u2019r un yma wedi ei addasu o\u2019r enghreifftiau."}, {"text_idx": "#000125", "text": "Os ydych chi\u2019n sylwi ar unrhyw fylchau yn y data mae modd i chi olygu\u2019r map. Croeso i\u2019r gymuned mapio data agored!"}, {"text_idx": "#000126", "text": "Mae modd defnyddio Overpass i chwilio am gyfleoedd i wella\u2019r map."}, {"text_idx": "#000127", "text": "Mae rhyngwyneb Overpass Turbo ar gael mewn sawl iaith ond nid yw\u2019r Gymraeg ar gael fel iaith rhyngwyneb eto. Os hoffech chi gyfrannu i\u2019r cyfieithiad ewch i\u2019w brosiect Transifex."}, {"text_idx": "#000129", "text": "Gallech chi fynd mewn i lawlyfr defnyddwyr Overpass hyd yn oed."}, {"text_idx": "#000130", "text": "Defnyddio Python yn lle Overpass Turbo"}, {"text_idx": "#000132", "text": "Fel arall mae ffyrdd eraill o wneud ymholiad Overpass trwy god."}, {"text_idx": "#000137", "text": "Dyma gartref newydd Mapio Cymru lle rydym yn trin a thrafod mapio yn Gymraeg."}, {"text_idx": "#000138", "text": "Ewch i openstreetmap.cymru i weld y map."}, {"text_idx": "#000139", "text": "Rhowch arian i ddatblygiad gwasnaethau mapio Cymraeg."}]